Ńdɔ̄ hḿ fɔ̄ɔ̄ mə̄ nə́ Zāmbá dīlí: təge ai é mod a fámi a wɔ́ wáma, zá ā yi kpee édzí mə̄ kom ? 14Ná ńgɔ Ǹtondôbə a kɔ́bɔ, ǹkode woe, M̀fúfúbu yǎ Ísraɛ̂l: Ású dáán ńdɔ malóm kə̄ bwé bītá á Babilón, matíndī bə́sə̄ á ḿbīl bítá, owé, Bəkaldéǎn yā bə́ ngábə́ wógo ayéngá á bifungá. 15Mə nə Ǹtondôbə M̀fúfúb wáán, ǹkúkúmá wáán yǎ á ngābonde Ísraɛ̂l. 16Ńtí a kɔ́bɔ, nyé yǎ á ngātúb ńdzɔ̄ŋ á zāŋ māŋ, a yáí zēn á zāŋ miǹsum mə́ndím, 17nyé yǎ á ngākúli bikálíg ai bika­bilí ai miǹkán bəzimbi ai bədzóē bábán, ńdɔ̄ bə́ ngáman dabada á sí, təgě fə̄ nâ bə́ ngābǎd kōdo, bə́ mān fɔ̄ɔ̄ bɔ fíd, bə́ dímí á fīī anə́ ńsinga álámba. 18Tə myǎbad tsog é mam mə́ ósú mālá, tə myǎbad bəbə̌ mam mə́ kōbá mə́tē. 19Mazu bonde ḿkpāmáŋ étɔ̄á dzī, mim̀kpámáŋ myâyi kwí, myǎyǐ fə̄ myá yəm; mayi túb ńdzɔ́ŋ, ó ngalod á ńkōd ­ńnam, biwólō bí áswé byâyi lod á ńnam ákód. 20Tsíd yā məfan yâyi ma lugu; mvɔmɔ bân engudu ónɔnɔ́ bâyi ma lugu, amú mə̄ və́ bɔ məndím á ńkōd ńnam, biwólō bí áswé á ńnam ákód; mayi və́ áyɔŋ dáma məndím, áyɔŋ dáma mə ngátɔ́b. Mǎmēn mə̄ ngábonde ayɔ̌ŋ tē, 21ayɔŋ dámā lâyi ma və́ ólugú ai ngǎŋ.